5. ΕΓΚΥΚΛΙΟΣ Ι.Κ.Α. Αριθ. 20 της 21 Ιαν. 1952 Χρόνος αναμονής επιδοτήσεως ανέργων. Το εδ. γ΄ της παρ. 3 του άρθρ. 38 του Α.Ν. 1846/51, καθ’ ο ο χρόνος αναμονής δεν τηρείται ειμή κατά την δια πρώτην φοράν, εντός εκάστου ημερολογιακού έτους, επιδότησιν λόγω ανεργίας, εφαρμόζεται και αν ο ησφαλισμένος ανέλαβεν εργασίαν κατά την διάρκειαν του χρόνου αναμονής και ανηγγέλθη εκ νέου εις το ΙΚΑ κατά το αυτό ημερολογιακόν έτος, οπότε ο χρόνος αναμονής ο διαδραμών από της πρώτης αναγγελίας μέχρι της αναλήψεως εργασίας, προσμετρείται δια την συμπλήρωσιν του χρόνου της αναμονής της νέας αναγγελίας. 6. Γενική Διαταγή Ι.Κ.Α. Αριθ. 38346 της 31 Ιαν. 1952 Προσμέτρησις εφεδρικής υπηρεσίας δια χορήγησιν επιδόματος ανεργίας. Γνωρίζομεν εις υμάς ότι μετά την ισχύν του Α.Ν. 1846/51, εν αντιθέσει προς την εις το παρελθόν παρά του Ταμείου Ανεργίας ακολουθηθείσαν τακτικήν, και συμφώνως εξ άλλου προς παγίαν ερμηνείαν και των σχετικών διΣελ. 295 Επίδομα Ανεργίας 15Β.Η.α.3-6 ατάξεων του Ν. 6298/34, ο χρόνος της εν τω στρατώ υπηρεσίας του μισθωτού λογίζεται και χρόνος ασφαλίσεως, υπό τον όρον βεβαίως ότι καταβάλλεται παρά του εργοδότου του εφεδρικόν επίδομα κατ’ εφαρμογήν των άρθρ. 2 παρ. 2 και 8 παρ. 2 του ως άνω Νόμου. Επομένως κατά την αναγνώρισιν του προς επιδότησιν λόγω ανεργίας δικαιώματος ησφαλισμένου δέον να προσμετρώνται δια την πλήρωσιν του κατά την προαναφερθείσαν διάταξιν απαιτουμένου αριθμού ημερών εργασίας και αι ημέραι καθ’ ας τυχόν ο ενδιαφερόμενος διετέλεσεν εν επιστρατεύσει πλην όμως ετύγχανεν εν όλω ή εν μέρει των αποδοχών του παρά του εργοδότου. 